
Rhagarweiniad 

Âf ati yn yr adroddiad hwn i gyflwyno trafodaeth feirniadol ar un elfen o Gynllun Datblygu Maes (CDM) Adran Ddyniaethau Ysgol A sef llythrennedd a hynny’n benodol trwy gynllun yr adran i ddatblygu sgiliau darllen disgyblion. Noda Llywodraeth Cymru (LLC) (2023) effaith ffactorau megis pandemig COVID-19 ar lefelau darllen disgyblion yng Nghymru ac yn bennaf y rheini a mynychodd ysgolion Cymraeg. Daw hynny ar sail diffyg adnoddau a hyder rhieni yn eu gallu i ddeall a defnyddio’r iaith er mwyn cynorthwyo’u plant. Credaf felly ei wneud yn hanfodol i ddatblygu strategaethau i hybu sgiliau llythrennedd ac yn benodol disgyblion er gwaethaf eu cefndir a hynny i ddechrau trwy gwblhau’r adolygiad hwn.  Cydymffurfiaf gyda chanllawiau anhysbysrwydd BERA (2018) trwy gyfeirio at yr ysgol fel Ysgol A trwy gydol yr adroddiad.  
 
Lleolir yr ysgol o dan sylw yn Ne-orllewin Cymru gydag 1,491 o ddisgyblion ar y gofrestr (Estyn, 2022). Noda’r uchod o’r rheini, daw 45.2% o gartrefi sy’n siarad Cymraeg ac mae 14.6% o ddisgyblion yn hawlio prydau ysgol am ddim, gan felly ei lleoli’n is na chanran cenedlaethol y disgyblion sy’n gymwys am brydau ysgol (20.4%) (Estyn, 2022). Mae gan 19.1% o ddisgyblion anghenion dysgu ychwanegol (ADY) sydd unwaith eto’n is na’r canran cenedlaethol. Er hyn, cwmpasa’r uchod disgyblion ar y ddau safle ac nad ydynt felly yn dangos gwir sefyllfa ddemograffig ac economaidd yr ysgol o dan sylw. 

Adolygiad Llenyddiaeth 

Dywed LLC (2021) “diben cyffredinol gwella ysgolion yw helpu ysgolion i roi'r profiadau a'r deilliannau dysgu gorau posibl i ddysgwyr,” a hynny ar sail defnydd o fframwaith clir sy’n cynnig cyfle i werthuso, gwella ac atebolrwydd. Daw Thomson (2010) at gasgliad mai prif bwrpas CDY yw cryfhau darpariaeth addysg er lles pob disgybl gan sicrhau bod yr addysgu’n gyfoes gan felly cytuno gyda’r uchod. Y disgybl felly sy’n ganolog i’r prosesau a dibenion gwella ysgolion gan bwysleisio’r angen i wella ansawdd yr addysgu er mwyn cynyddu cyflawniad a lles disgybl (ESTYN, 2023). Atega Shuo Yan (2023) at yr uchod gan nodi mai diben CDY yw canolbwyntio ar gyflawni nodau addysgol presennol yn ogystal ag ystyried cynaliadwyedd hirdymor ac effeithiau cymdeithasol ar ddisgyblion. Mae CDY felly yn helpu i sicrhau i wireddu gweledigaeth yr ysgol. Yn ôl LLC “gwireddu’r weledigaeth yw sail y dysgu a’r addysgu” (2022) a dyma felly a phwysleisiwyd gan CDY.  
 
Gwelwn bwyslais newydd gan LLC ar hunanwerthusiad ysgol o’i chryfderau a meysydd i’w ddatblygu (LLC, 2021). Daw’r uchod i’r amlwg wedi cyflwyniad llywodraeth y wlad o’r Fframwaith Gwerthuso, Gwella ac Atebolrwydd (LLC, 2022) gan felly gosod camau clir a chyson er mwyn i ysgolion datblygu. Mae’r uchod yn debyg i’r hyn a dywed gan Poortman a Schildkamp (2016). Yn ôl yr uchod, rhaid datblygu ansawdd y cwricwlwm, addysgu a lles er mwyn datblygu ysgol yn llwyddiannus. Gellir dadlau er bod y fframweithiau yn mynnu CDY syml, mae’r fframweithiau eu hun yn medru bod yn gymhleth, rhaid felly cynnig defnydd o system GROW a defnyddir gan rai ysgolion. Yma penodwyd nodau a chyfleoedd realistig er mwyn gwella (Brunner et al., 2009). Rhaid sicrhau felly bod CDY yn pennu blaenoriaethau i ddarparu strategaeth realistig ar gyfer rheolaeth effeithiol ac effeithlon (Davies et al., 1992).  
 
Cyniga’r broses o hunanwerthuso cyfle i nodi ei meysydd cryf gan felly ei galluogi i gyfrannu at ddatblygu’r system ehangach (LLC, 2021, t 13). Ceir gyfle nid yn unig o dan y system newydd i ddatblygu maes o fewn ei ysgol ei hun ond i rannu arfer da gan felly datblygu ac arloesi eraill. Dyma elfen sydd wedi’i phwysleisio gan y Safonau i athrawon (LLC, 2017).  
 
Mae hunanwerthusiad ysgol yn broses lle mae aelodau staff mewn ysgol yn myfyrio ar eu harfer ac yn nodi meysydd i ysgogi gwelliant mewn meysydd dysgu disgyblion a phroffesiynol (BERA, 2022; Chapman & Sammons, 2013). Dadleua Thomson (2010) pwysigrwydd cefnogaeth ysgol gyfan er mwyn gweithredu strategaeth yn effeithiol. Gwelwn debygrwydd yma â damcaniaeth Bronfenbrenner (1979) a noda dylanwadau cymdeithasau gwahanol ar ddatblygiad disgybl. Caiff dryloywder a hygyrchedd eu pwysleisio gan fod crynodeb o’r CDY ar wefannau ysgolion (LLC, 2022). 
 
Agwedd hanfodol i ystyried wrth ddatblygu ysgolion yn ôl McAleavy et al., (2016) yw datblygu llythrennedd a hynny er lles pob maes dysgu. Er hyn, anghytuna Donaldson mewn cynhadledd(2016) i raddau gan nodi bod gormod o bwyslais o fewn addysg ar ddatblygu llythrennedd ac nad yw’r agwedd yma yn diffinio addysg yn ei chyfanrwydd. Cytuna’r EEF (2019) gyda gwaith McAleavy gan ddatgan bod yna angen cynyddol i sicrhau bod myfyrwyr yn cael eu hyfforddi i gael mynediad at iaith academaidd a chonfensiynau gwahanol bynciau. 
 
Ers blynyddoedd, dihoena datblygiad llythrennedd ymysg disgyblion glasoed o ganlyniad i esgeulustod yn seiliedig ar ragdybiaeth bod disgyblion oed uwchradd eisoes yn gwybod sut i ddarllen (Witte et al., 2010). Credaf fod effaith y rhagdybiaeth hon wedi cynyddu wrth ystyried diffyg mynediad disgyblion at adnoddau yn ystod COVID-19. Derbyniodd ddisgyblion o gefndiroedd difreintiedig llai o gymorth academaidd gan eu rhieni neu ofalwyr ac yn llai tebygol o gael mynediad at adnoddau angenrheidiol (Azubuike et al., 2021; Andrew et al., 2020; Bol, 2020). Lleihawyd eu mynediad at addysg a hynny ar sail ffactor economaidd yn unig. Gwelwn yr angen i ddatblygu pob disgybl yn unol â Chwricwlwm i Gymru er gwaethaf eu cefndir (LLC, 2022) a hynny’n benodol trwy gefnogi ysgolion gyda datblygiad llythrennedd disgyblion mewn ardaloedd difreintiedig. Mae'r bwlch cyrhaeddiad yma'n fwy gweledol (Mortimore, 2020). Cytuna Sucena et al., (2022) gyda’r uchod gan nodi cynyddodd effaith y gwahaniaethau mewn gweithgareddau darllen plant yn ystod y pandemig gwahaniaethau cymdeithasol sydd eisoes yn bodoli yn sgiliau gwybyddol plant. 
 
Gwelwn ganlyniadau PISA yn gyrru’r pwyslais newydd ar ddatblygiad llythrennedd wrth i ieuenctid y wlad sgorio 466 ar gyfartaledd ym mhrofion darllen dyma ostyngiad ers 2018 lle sgoriodd y wlad 487 (LLC, 2022). Mae’n debygol y pandemig sydd wrth wraidd y lleihad yma ac felly'r cynnydd yn yr angen i ddatblygu medrau darllen. Gwelwn y pwyslais newydd felly yn datblygu sgiliau llythrennedd er mwyn sicrhau bod ieuenctid Cymru â chyfleoedd cyfartal ar sail eu gallu llythrennedd. Mae cynnydd unigolion yn ganolog i Gwricwlwm i Gymru (CIG) a hynny i’w weld trwy weithrediad y pedwar diben (Cwricwlwm i Gymru, 2022). Cyfranna Cymraeg 2050 (LLC, 2017) at y pwyslais diweddar i ddatblygu llythrennedd disgyblion.  
 
Caiff lythrennedd ei flaenoriaethu o fewn CIG wrth iddo ffurfio un o dri sgil trawsgwricwlaidd yn unol â rhifedd a sgiliau digidol (Dauncey, 2021) gan felly ei wneud yn agwedd canolog i agenda’r llywodraeth i wella ysgolion. Gellir dadlau, trwy ddatblygu medrau llythrennedd ac yn benodol medrau darllen unigolyn, mae modd cryfhau eu dealltwriaeth a chyflawniad mewn meysydd dysgu eraill fel gwyddoniaeth, hanes a rhifedd yn fwy effeithiol. Mae darllen yn galluogi myfyrwyr i gael mynediad at y wybodaeth angenrheidiol, deall cysyniadau, a thynnu manylion perthnasol, sy'n anhepgor ar gyfer datrys problemau a meddwl yn feirniadol (Bus et al., 2011; Shanahan a Shanahan, 2012). 
 
Dywed Pandolpho (2020) rhaid sicrhau bod darllen yn rhywbeth cynhenid yn hytrach nag organig a hynny trwy adeiladu perthnasoedd â dysgwyr gan feithrin diwylliant lle mae’r disgybl yn ganolog. Mae’r uchod felly’n datblygu gwytnwch ddisgybl i ddatblygu’u sgiliau llythrennedd. Gellir cysylltu’r syniad uchod gyda phedwar diben Donaldson (2015) ac yn benodol diben dysgwyr uchelgeisiol a galluog.  
 
Datblygu Pwynt Gweithredu 

Er mwyn gweithredu CDY llwyddiannus, datblyga Ysgol A’i blaenoriaethau yn unol â’r cyngor ac arweiniad a rhoddwyd gan Lywodraeth Cymru. Deillia CDM Ysgol A o CDY ysgol gyfan a seiliwyd ar adborth adroddiad (ESTYN, 2022). Nododd yr adroddiad “Secondary pupils have few opportunities to read aloud, but many locate facts skilfully and come to valid conclusions as a result of reading evidence.” Lluniwyd y CDY yn ei gyfanrwydd gan uwch dîm yr ysgol yn ogystal â rhanddeiliaid a hynny wrth adolygu a monitro’n gyson trwy gynnal teithiau dysgu, craffu ar lyfrau sy’n angenrheidiol yn ôl LLC (2014). Cynigodd y cyfle i gynnwys rhanddeiliaid yn y broses cyfle i dderbyn amryw o bersbectif o’r hyn sydd angen gwneud i wella yn ogystal â’r ffordd orau o gyflawni hyn. Awgrymwyd felly ei bod wedi cynnal hunanwerthusiad yn dilyn yr adroddiad er mwyn mynd ati i greu cynllun diweddar er lles datblygiad pob disgybl gan felly dilyn fframwaith Gwerthuso, Gwella ac Atebolrwydd (LLC, 2022) fel y soniwyd eisoes. Lluniwyd CDM yr adran gan bennaeth yr adran yn ogystal â rhanddeiliaid wrth adolygu a monitro’n barhaus trwy gydol y flwyddyn a hynny er mwyn cynnig hunanwerthusiad o’r strategaethau yn unol ag awgrymiadau LLC (2022). Gellir cysylltu pwysigrwydd rhanddeiliaid i ddamcaniaeth Bronfenbrenner (1979) a hynny’n benodol trwy’r system feicro. Dyma’r system fwyaf dylanwadol ar ddatblygiad plentyn gan felly ei wneud yn angenrheidiol i’w cynnwys mewn trafodaethau ar sut i ddatblygu disgybl yn fy marn i.  
 
Rhaid ystyried bod y ffordd a defnyddiwyd CDM o fewn ysgolion yn bwysicach na'r model y maent yn seiliedig arno. Trwy ddefnyddio cyfuniad o bolisïau llywodraethau Cymru yn 2014 a’r diwygiad yn 2022 sy’n amlygu meysydd tebyg o bwysigrwydd, mae’r adran yn gallu rhoi strategaeth ar waith sy’n gweithredu’r fframwaith llythrennedd newydd o dan CIG (LLC, 2020).  
 
Defnyddia’r ysgol ystod o ddata ffurfiol megis sgôr PISA a sgôr darllen cenedlaethol disgyblion a data anffurfiol (Schildkamp, 2019) ynghyd ag adroddiad ESTYN (2022) er mwyn derbyn mewnwelediad teg o’r strategaeth yn ogystal â chynnwys llais y disgybl yn y broses. Sicrhawyd felly bod y disgybl ynghlwm â’r broses gyfan. Trwy ddefnydd o ystod o ddata, mae’r adran wedi gwneud penderfyniad gwybodus yn hytrach na rhagdybiaeth sy’n gryfder i weithrediad y CDM yn fy marn i gan fod yr adran wedi cynnal gwerthusiad gwybodus. Trwy flaenoriaethu medrau darllen, ei fwriad ydy cynyddu sgôr safonedig disgyblion gan sicrhau bod 80% o ddisgyblion ymhob blwyddyn yn derbyn sgôr darllen dros 85 (Ysgol A, 2023). Yn ôl LLC (2020) “mae sgôr o rhwng 85 ac 115 yn nodi canlyniadau prawf sydd yn cyfateb i ran fwyaf y plant o’r un oedran.” Mae’r maes dysgu felly’n ceisio sicrhau bod gan bawb sylfaen darllen tebyg cyn mentro ar gyrsiau TGAU er enghraifft gan fod llythrennedd yn profi’n hanfodol wrth fentro ar waith academaidd fel y nodir eisoes gan lenyddiaeth yn yr adroddiad. Noda LLC (2021) a chyflwyniad y cwricwlwm newydd pwysigrwydd sicrhau bod pob disgybl yn gwneud cynnydd a hynny’n briodol i’w gallu.  
 
Lluniodd Ysgol A gynllun sy’n nodi ffyrdd penodol ac eglur o sicrhau datblygiad llythrennedd. Dilyna hyn canllawiau’r llywodraeth a noda wrth greu a chyhoeddi meini prawf llwyddiant, rhaid sicrhau “eu cyhoeddi ar ffurf gryno er budd dysgwyr, rhieni a gofalwyr, yn ogystal â rhanddeiliaid eraill.” (LLC, 2022).  Er mwyn datblygu sgiliau llythrennedd ac yn benodol i gynyddu hyder disgyblion oedran uwchradd i ddarllen ar goedd yn ogystal âg ehangu amrediad a chynyddu effeithiolrwydd y tasgau darllen sydd yn cael eu defnyddio i dargedu uwch sgiliau darllen disgyblion gan y disgyblion (Ysgol A, 2023).  Mae’r syniadau a gweithredir yn debyg i’r hyn a gyflwynir gan yr EEF (2019) awgryma felly bod y rheini a ffurfiodd y CDM wedi gwneud hynny’n seiliedig ar lenyddiaeth yn ogystal â defnydd o bolisïau llywodraethol.  
 
Er y gallai darllen distaw arwain at ddeilliannau cadarnhaol eraill, megis darparu dechrau strwythuredig i’r diwrnod ysgol, mae gwerthusiadau cyffredinol o raglenni darllen mud wedi dangos effeithiau anghyson ar ddeilliannau a chymhelliant myfyrwyr (Cuevas et al., 2014; Garn et al., 2018; National Institute of Child Health and Human Development, 2000). O ganlyniad, gweithreda’r adran strategaethau er mwyn datblygu medrau darllen argoedd er mwyn magu hyder ac annibyniaeth wrth ddarllen a chwblhau tasgau llythrennedd a hynny’n unol â’u meini prawf llwyddiant. Gellir cysylltu’r strategaeth â damcaniaeth Bandura (1977) yn y modd maent nid yn unig yn ymarfer eu sgiliau darllen eu hunain, ond maent hefyd yn arsylwi ac yn dysgu oddi wrth eu cyd-ddisgyblion a'u hathro. Trwy greu amgylchedd cefnogol a deniadol ar gyfer darllen yn uchel, gall athrawon helpu myfyrwyr i feithrin hyder, cymhelliant a hyfedredd mewn darllen, gan feithrin datblygiad sgiliau llythrennedd cryf. Adnabydda LLC (2014) cydberthyniad rhwng medrau llythrennedd â llwyddiant plentyn yn y dyfodol.  
 
Gall strategaethau darllen megis ysgogi gwybodaeth flaenorol, rhagfynegi a chwestiynu gwella dealltwriaeth myfyrwyr. (Coleman et al., 2019) a dyma sydd i’w weld wrth i’r adran cyflwyno llyfryn llythrennedd i flynyddoedd 7 ac 8. Edrycha’r strategaeth ar feini prawf llwyddiant yr adran i wella ac ehangu amrediad a chynyddu effeithiolrwydd y tasgau darllen sydd yn cael eu defnyddio i dargedu uwch sgiliau darllen (Ysgol A, 2023). Er mwyn gwerthuso llwyddiant y strategaeth, defnyddir ystod o ddata a daw yn benodol o gyfarfodydd adran a gynhelir yn wythnosol yn ogystal â theithiau dysgu a llais y disgybl gan felly sicrhau bod yr holl staff “yn atebol am wella addysgu” (ESTYN, 2023). 
 
Adfyfyrio a Gwerthuso 

Er bod y strategaethau’n profi’n addawol hyd yn hyn, dyma CDM newydd ar gyfer y flwyddyn academaidd hon a hynny’n benodol yn dilyn hunanwerthusiad a nodiadau adroddiad ESTYN (2022). Awgryma felly bod y broses a’r cynlluniau’n rhai parhaol ac nad oes modd wir fesur llwyddiant y strategaethau yn eu cyfanrwydd.  
 
Ers cyflwyno’r CDM, dechreuodd bennaeth yr adran mynd ati i greu llyfryn llythrennedd sydd eisoes wedi’i gyflwyno o fewn gwersi Dyniaethau blynyddoedd 7-9. Ceir felly yma elfen o gysondeb o fewn gwersi o’r hyn sy’n ddisgwyliedig gan ddisgyblion, dilyna’r elfen o gysondeb awgrymiad (Chitty 1997; Creemers, 1994; Driessen et al., 2011; Mortimore et al., 1988) gan felly eu gwneud yn hanfodol i athrawon ar draws y maes dysgu derbyn yr un profiadau i ddysgu a hynny er mwyn sicrhau defnydd cyson o’r strategaeth o fewn gwersi. Awgryma nifer o astudiaethau perthnasoedd arwyddocaol rhwng addysg athrawon, ardystio a pherfformiad myfyrwyr yn lefelau'r athro unigol, yr ysgol, y cylch a'r wladwriaeth.  (Angrist & Lavy, 2001; Darling-Hammond, 2000, 2002; Greenwald, Hedges, a Laine, 1996; Raudenbush, Fotiu, a Cheong, 1999) Mae’n hanfodol i staff yr adran i fynychu’r webinar ar ddatblygu sgiliau darllen yn hytrach na’r pennaeth adran yn unig a hynny er mwyn iddynt dderbyn gwybodaeth llaw gyntaf ac yn medru ei ddehongli mewn ffordd briodol. 
 
Credaf, gellir cynnwys ac ymgynghori â nifer uwch o randdeiliaid wrth lunio CDM Ysgol A a hynny’n benodol yn ystod y cyfnod gwerthuso. Noda Goldstone (2022) pwysigrwydd sicrhau bod rhanddeiliaid yn cyfrannu at welliannau’r ysgol a hynny er mwyn sicrhau agwedd cadarnhaol tuag at y blaenoriaethau.  
 
Pe bai’r ysgol ac yn benodol y maes dysgu am ddatblygu ymhellach, yn fy marn i ellir mynd ati i ddefnyddio strategaeth o gymhwyso’r strategaeth darllen argoedd ynghyd â chwestiynu wrth ddatblygu medrau darllen unigolion. Un strategaeth i wella sgiliau darllen plant wrth ddarllen yn uchel yw eu hannog i wrando a chyfranogi'n weithredol. Er enghraifft, gall gofyn cwestiynau penagored am y testun cyn, yn ystod ac ar ôl darllen cynorthwyo plant i wneud rhagfynegiadau, monitro dealltwriaeth, a myfyrio ar eu dealltwriaeth (EEF, 2019; Van den Broek et al., 2005). Trwy weithredu system debyg felly gellir sicrhau bod pawb yn weithredol ac yn ymgysylltu’n llawn â’r testun trwy gydol y wers. Cytuna LLC (2023) gyda’r uchod i raddau gan ddatgan “mae addysgwyr yn darllen yn uchel i'w myfyrwyr yn arfer cyffredin, ac i rai plant, yr ysgol yw'r unig amgylchedd lle mae hyn yn digwydd.” Pwysig felly nad ydy Ysgol A'n rhoi gormod o bwyslais ar ddarllen argoedd ac yn defnyddio’r strategaeth yn unol â’r ffordd draddodiadol o ddarllen yn uchel i ddisgyblion. 
 
Er yr uchod, gall defnydd yr adran o’r llyfryn llythrennedd sy’n cwmpasu’r wyth ymddygiad darllen (CBAC, dim dyddiad) ynghyd â’r strategaeth o ddarllen argoedd er mwyn sicrhau bod disgyblion yn weithredol ac yn profi dealltwriaeth o’r testun. Yn ei gyfanrwydd felly, dyma CDM sy’n profi’n llwyddiannus hyd yn hyn er mwyn gwella medrau darllen disgyblion yn unol â pholisïau ac awgrymiadau LLC.  
 
Casgliad 
 
Wedi ystyried y dadleuon uchod, strategaeth hanfodol gan Lywodraeth Cymru i ddatblygu ysgolion yw’r Fframwaith Gwerthuso. Deallaf fod CDY ar ei fwyaf gweithredol a chryf pan bod pob aelod o’r ysgol a rhanddeiliaid yn rhan o’r broses cynllunio ac yn ei weithredu’n gyson fel y noda Thomson (2010). Cysondeb a gwerthusiad cysgon o’r strategaethau felly sydd wrth wraidd CDY llwyddiannus yn fy marn i. Dysgaf bwysigrwydd ymyraethau, cynyddu hyder disgyblion yn ogystal â staff wrth gwblhau tasgau newydd ynghyd â phwysigrwydd cydweithrediad cyson rhwng rhanddeiliaid er mwyn cyflwyno CDY llwyddiannus. Profa’n hanfodol wrth imi ddechrau gyrfa mewn ysgol newydd i weld CDY yr ysgol er mwyn sicrhau fy mod yn cyfrannu at ddatblygiad gan sicrhau cysondeb yn fy addysgeg yn ogystal â pharhau i ddatblygu fy addysgeg yn unol â’r hyn sy’n flaenoriaeth o fewn CDY.  Er dadleua rhai fel Donaldson nad oes angen gymaint o bwyslais ar ddatblygiad llythrennedd, credaf ei fod yn sgil drawsgwricwlaidd hanfodol i fagu dysgwyr uchelgeisiol trwy gydol eu hoes.  

Rhestr gyfeirio 

Andrew A, Cattan S, Costa-Dias M, Farquharson C, Kraftman L, Krutikova S, Sevilla A (2020) Learning during the lockdown: Real-time data on children’s experiences during home learning. IFS briefing note BN288, London.
Angrist, J. D., Lavy, V. (2001). Does teacher training affect pupil learning? Evidence from matched comparisons in Jerusalem public schools. Journal of Labor Economics, 19, 34–69.
Azubuike OB, Adegboye O, Quadri H. (2021) Who gets to learn in a pandemic? Exploring the digital divide in remote learning during the COVID-19 pandemic in Nigeria. Int J Educ Res Open 2(100022):1–10.
Bandura, A., Adams, N.E. (1977) Analysis of self-efficiency theory of behavioural change. Cognitive therapy and research, 1(4), tt 287-310.
BERA. (2018) Ethical Guidelines for Educational Research. 4ydd argraffiad. Ar gael yn https://www.bera.ac.uk/publication/ethical-guidelines-for-educational-research-2018-online (BERA) (Cyrchwyd: 14 Chwefror 2024). 

Bol T (2020) Inequality in homeschooling during the Corona crisis in the Netherlands. First results from the LISS Panel.

Bronfenbrenner, U. (1979) The ecology of human development. Experiments by nature and design. Massachusetts: Harvard University Press.

Brunner, C., Fasca, C., Heinze, J., Honey, M., Light, D., Mardinach, E. & Wexler, D. (2005) Linking data and learning: The grow network study. Journal of education for students placed at risk, 10(3), pp.241-267.
CBAC (dim dyddiad) Yr 8 Ymddygiad Darllen. Ar gael yn: http://resource.download.wjec.co.uk.s3.amazonaws.com/tcg/cynadleddau/2015/Wyth%20Ymddygiad%20Darllen.pdf (Cyrchwyd: 2 Mawrth 2024)
Chapman, C., & Sammons, P. (2013). ‘School self-evaluation for school improvement: What works and why?’. Education Development Trust.
Chitty, C. (1997). The school effectiveness movement: Origins, shortcomings and future possibilities. The Curriculum Journal, 8, 45–62.
Coleman, R., Quigley, A. (2019) Improving literacy in secondary schools: Guidance Report. Education Endowment Foundation. 
Creemers, B. (1994). The effective classroom. London: Cassell.
Cuevas, J. A., Irving, M. A., & Russell, L. R. (2014). Applied Cognition: Testing the Effects of Independent Silent Reading on Secondary Students’ Achievement and Attribution. Reading Psychology, 35(2), 127-159.
Darling-Hammond, L. (2000). Teacher quality and student achievement. Educational Policy Analysis Archives, 8.
Dauncey, M. (2021) Darllen rhwng y llinellau: Sgiliau llythrennedd plant Cymru. Ar gael yn https://ymchwil.senedd.cymru/erthyglau-ymchwil/darllen-rhwng-y-llinellau-sgiliau-llythrennedd-plant-cymru/ (Senedd Cymru) (Cyrchwyd: 16 Chwefror 2024). 
Davies, B., Ellison, L. (1992) School Development Planning. Longman Group UK Ltd.

Donaldson, G. (2016) Siarad yn broffesiynol. Ar gael yn: https://www.youtube.com/watch?v=KRjh_4SqIK8 (EWC – Youtube) (Cyrchwyd: 28 Chwefror 2024)

ESTYN (2022) Adroddiad ar Ysgol Gymraeg Ystalyfera – Bro Dur Ar gael yn: https://www.estyn.gov.wales/system/files/2022-04/Inspection%20report%20Ysgol%20Gymraeg%20Ystalyfera%20%E2%80%93%20Bro%20Dur%202022_0.pdf (Cyrchwyd 20 Chwefror 2024) 
ESTYN (dim dyddiad) Arweinyddiaeth a gwella ysgolion. Ar gael yn: https://www.estyn.llyw.cymru/system/files/2023-03/Estyn_Leadership%20and%20school%20improvement_A3%20poster%284pp%29_W%281%29.pdf (Cyrchwyd: Mawrth 2 2024).
ESTYN. (2023) Arweiniaeth a gwella ysgolion. Ar gael yn: https://www.estyn.llyw.cymru/additional-resources/arweinyddiaeth-gwella-ysgolion (Cyrchwyd: 15 Chwefror 2024)
Garan, E. M., & DeVoogd, G. (2008). The Benefits of Sustained Silent Reading: Scientific Research and Common Sense Converge. Reading Teacher, 62(4), 336-344.
Geert Driessen & Peter Sleegers (2000) Consistency of Teaching Approach and Student Achievement: An Empirical Test, School Effectiveness and School Improvement, 11:1, 57-79.
Goldstone R. (2022) School self-evaluation for school improvement: Principles of effective practice. Ar gael yn: https://www.bera.ac.uk/blog/school-self-evaluation-for-school-improvement-principles-of-effective-practice (BERA) (Cyrchwyd: 16 Chwefror 2024). 
Greenwald, R., Hedges, L., & Laine, R. (1996). The effect of school resources on student achievement. Review of Educational Research, 66, 361–396.
Hattie, J., Masters, D. & Birch, K. (2016) Visible Learning into Action International case Studies of Impact. Abingdon: Routledge
Llywodraeth Cymru (2014) Cynlluniau Datblygu Ysgol. Ar gael yn: https://padlet.com/jessicaroberts4/school-improvement-e04tfqe8jmln73vb/wish/1449353327 (Llywodraeth Cymru) (Cyrchwyd: 20 Chwefror 2024) 

Llywodraeth Cymru (2020) Canlyniadau Profion Darllen a Rhifedd Cenedlaethol a'r hawl i brydau am ddim. Ar gael yn:  https://www.llyw.cymru/canlyniadau-profion-darllen-rhifedd-cenedlaethol-ar-hawl-i-brydau-am-ddim (Llywodraeth Cymru) (Cyrchwyd: 1 Mawrth 2024). 
Llywodraeth Cymru (2022) Cyflawniad disgyblion 15 mlwydd oed (Rhaglen Ryngwladol Asesu Myfyrwyr) PISA adroddiad cenedlaethol: 2022. Ar gael yn: https://www.llyw.cymru/cyflawniad-disgyblion-15-mlwydd-oed-rhaglen-ryngwladol-asesu-myfyrwyr-pisa-adroddiad-cenedlaethol-2022 (Cyrchwyd: 3 Mawrth 2024).
Llywodraeth Cymru (2022) Fframwaith newydd ar gyfer gwella ysgolion i ganolbwyntio ar gynnydd dysgywr. HWB. 
Llywodraeth Cymru. (2017) Safonau proffesiynol ar gyfer addysgu ac arweinyddiaeth. Caerdydd: Llywodraeth Cymru. 
Llywodraeth Cymru. (2021) Canllawiau gwella ysgolion: fframwaith ar gyfer gwerthuso, gwella ac atebolrwydd. Ar gael yn https://www.llyw.cymru/sites/default/files/consultations/2021-01/210126-canllawiau-gwella-ysgolion-fframwaith-ar-gyfer-gwerthuso-gwella-atebolrwydd.pdf (Llywodraeth Cymru) (Cyrchwyd: 15 Chwefror 2024). 
Llywodraeth Cymru. (2022) Datblygu ysgolion i fod yn sefydliadau sy’n dysgu. Ar gael yn https://hwb.gov.wales/api/storage/b0629ddd-eebb-4741-9515-93e781212932/ysgolion-yng-nghymru-yn-gweithredu-fel-sefydliadau-syn-dysgu-cyflwyniad-powerpoint.pdf (HWB) (Cyrchwyd: 17 Chwefror 2024). 

Llywodraeth Cymru. (2023) Deall effaith y pandemig ar ddarpariaeth llythrennedd mewn ysgolion yng Nghymru. Ar gael yn https://hwb.gov.wales/api/storage/f7900ffc-f3b5-4ec2-bc12-9d74234da1f8/deall-effaith-y-pandemig-ar-ddarpariaeth-llythrennedd-mewn-ysgolion-yng-nghymru.pdf (HWB Cymru) (Cyrchwyd: 14 Chwefror 2024). 
Mortimore, P., Sammons, P., Stoll, L., Lewis, D., & Ecob, R. (1988). School matters. The junior years. Wells: Open Books.
National Institute of Child Health and Human Development (NICHD) (2000). Report of the National Reading Panel. Teaching Children to Read: An Evidence-based Assessment of the Scientific Research Literature on Reading and its Implications for Reading Instruction. NIH Publication No. 00- 4769. Washington, D.C.:U.S. Government Printing Office. 
Pandolpho, B. (2020). I'm Listening: How Teacher-Student Relationships Improve Reading, Writing, Speaking, and Listening. Solution Tree. 555 North Morton Street, Bloomington, IN 47404.
Raudenbush, S., Fotiu, R., & Cheong, Y. (1999). Synthesizing results from the trial state assessment. Journal of Educational and Behavioral Statistics, 24, 413–438.
Schildkamp, k. (2019) Data-based decision-making for school improvement: Research insights and gaps. Taylor & Francis.
Shanahan, T & Shanahan, C (2012) What is disciplinary literacy and why does it matter? Topics in language disorders 32(1).

Sucena, A., Silva, A.F. and Marques, C., (2022) Reading skills intervention during the Covid-19 pandemic. Humanities and social sciences communications, 9(1).

Thomson P. (2010) Whole School Change: A Literature review. Ar gael yn http://www.creativitycultureeducation.org/wp-content/uploads/2018/10/cce-lit-review-whole-school-change-225.pdf (Cyrchwyd 15 Chwefror 2015).

Thomson, P. (2010) Whole School Change: a literature review. Ail argraffiad.

Ysgol A (2023) Cynllun Datblygu Maes Y Dyniaethau 2023-2024. Adroddiad Mewnol Ysgol A. Heb ei gyhoeddi.












